གལ་ཆེ་ཤོས་ནི།ད་རེས་ཚོགས་འདུ་ཚོགས་ནས་སྙིང་དོན་འཐོན་པ་ཁག་ལ་མ་འོངས་པར་ལས་དོན་བྱ་རྒྱུ་དེ་བས་གལ་ཆེ་བ་རེད།དཔེར་ན།བཅའ་ཁྲིམས་དོན་ཚན་༡༥ནང་བོད་མིའི་སྒྲིག་འཛུགས་ཀྱི་ལས་འགན་གཙོ་བོ་གསུམ་ཡོད་པའི་ནང་ནས་དང་པོ་ནི།བོད་དོན་བདེན་མཐའ་གསལ་ཐབས་གསུང་ཡོད།བོད་དོན་བདེན་མཐའ་གསལ་ཐབས་ནི།བཀའ་ཤག་གིས་ལོ་ལྔའི་ནང་ཇི་ལྟར་བོད་ནང་ལོག་ཐུབ་ཐབས་འབད་བརྩོན་བྱེད་དགོས་པ་དེ་ཨང་དང་པོ་རེད།དེ་ལྟར་མ་བྱུང་བ་ཡིན་ནའང་ང་ཚོས་ག་འདྲ་བྱེད་དགོས་འདུག་བསམ་བློ་གཏང་དགོས།དོན་ཚན་གཉིས་པ་ནི།བཙན་བྱོལ་བའི་སྤྱི་ཚོགས་བདེ་ཐབས་རེད།བཙན་བྱོལ་བའི་སྤྱི་ཚོགས་བདེ་ཐབས་སུ་ཚོགས་འདུ་འདི་ལྟ་བུ་ཚོགས་པ་བརྒྱུད་ཕྱི་ལོ་༢༠༡༧ཟླ་༡༠ཚེས་༦ནས་༨བར་བོད་མིའི་སྒྲིག་འཛུགས་ཀྱི་གོ་སྒྲིག་འོག་གཙོ་བོ་ཆབ་སྲིད་ཀྱི་གནད་དོན་ཐོག་ལྔ་དང་ལྔ་བཅུའི་འཆར་སྣང་ལྷན་ཚོགས་ཤིག་གོ་སྒྲིག་གནང་བ་མ་ཟད།དེ་རྗེས་ཕྱི་ལོ་༢༠༡༨ཟླ་༨ཚེས་༡༧ནས་༢༠བར་བོད་མིའི་སྒྲིག་འཛུགས་ཕྱི་དྲིལ་ལས་ཁུངས་ཀྱི་གོ་སྒྲིག་འོགགཞོན་སྐྱེས་ལྔ་དང་ལྔ་བཅུའི་ལྷན་ཚོགས་གོ་སྒྲིག་གནང་ཡོད།ད་རེས་བཙན་བྱོལ་བོད་མིའི་སྤྱི་ཚོགས་སྲ་བརྟན་རྒྱུན་སྐྱོང་གི་ཚོགས་འདུ་འདི་བརྒྱུད་བཅའ་ཁྲིམས་ནས་སྐུར་བའི་ལས་འགན་གཉིས་པ་དེ་སྒྲུབ་རྒྱུར་འབད་བརྩོན་ཞུས་པའི་ཁུལ་རེད།དེ་ལ་ཆ་ལག་ཟུར་བཞི་ནས་འདེགས་པ་ཡིན་ན་ང་ཚོ་སླེབ་ས་ཞིག་ལ་སླེབ་གི་རེད་བསམ་གྱི་འདུག